
ΕΠΙΤΡΟΠΗ ΗΘΙΚΗΣ ΚΑΙ ΔΕΟΝΤΟΛΟΓΙΑΣ ΤΗΣ ΕΡΕΥΝΑΣ
	Έντυπο Συγκατάθεσης Κατόπιν Ενημέρωσης 

	

	Καλείστε να συμμετέχετε σε μια έρευνα που διεξάγεται από την Αθηνά Κανελλακοπούλου, Κοινωνική Λειτουργό, MSC Δημόσιας Υγείας, στα πλαίσια της διδακτορικής διατριβής της  με τίτλο: «« Ευφυές Υπολογιστικό Μοντέλο Υποστήριξης Αποφάσεων για την Διαχείριση Ολιστικής Ποιότητας Της Εργασιακής Ζωής στον χώρο της Υγείας».
 Πρέπει να είστε 18 χρονών (ή μεγαλύτεροι) για να συμμετέχετε στην έρευνα. Η συμμετοχή σας είναι εθελοντική. Μπορείτε να αφιερώσετε όσο χρόνο χρειάζεστε για να διαβάσετε το Έντυπο Συγκατάθεσης Κατόπιν Ενημέρωσης. Μπορείτε επίσης να αποφασίσετε να το συζητήσετε με την οικογένεια ή τους φίλους σας. Αντίγραφο αυτού του εντύπου θα σας δοθεί.

	ΣΚΟΠΟΣ της ΕΡΕΥΝΑΣ

	Σας ζητάμε να συμμετέχετε στην παρούσα έρευνα γιατί ο σκοπός της είναι η διερεύνηση της ψυχικής υγείας των επαγγελματιών υγείας που εργάζονται στο Εθνικό Σύστημα υγείας, ώστε να συλλεχθούν στοιχεία που θα συμβάλλουν  στη δημιουργία προγνωστικού μοντέλου της επαγγελματικής εξουθένωσής τους.  
Η συμπλήρωση του ηλεκτρονικού  ερωτηματολογίου ή οι απαντήσεις στις ερωτήσεις της συνέντευξης αποτελούν συγκατάθεση συμμετοχής στην παρούσα έρευνα.

	ΕΝΔΕΧΟΜΕΝΟΙ ΚΙΝΔΥΝΟΙ 

	Δεν υπάρχουν προβλέψιμοι κίνδυνοι που προκύπτουν από τη συμμετοχή σας στην παρούσα έρευνα. Εάν αισθανθείτε δυσφορία κατά την απάντησή σας σε συγκεκριμένες ερωτήσεις, παρακαλούμε μη διστάσετε να ζητήσετε να παραλειφθούν.

	ΕΝΔΕΧΟΜΕΝΑ ΟΦΕΛΗ ΓΙΑ ΤΑ ΑΤΟΜΑ ΚΑΙ ΤΗΝ ΚΟΙΝΩΝΙΑ

	Η συμμετοχή κάθε επαγγελματία υγείας είναι σημαντική, γιατί συμβάλλει στην απεικόνιση του ψυχολογικού αποτυπώματος που έχει χαράξει η επέλαση της πανδημίας  με τη συσσώρευση νοσηλευόμενων περιστατικών covid στις νοσηλευτικές μονάδες μέσα σε ένα υγειονομικό πλαίσιο με σημαντικές ελλείψεις σε επιστημονικό προσωπικό και ιατροτεχνολογικό επξοπλισμό.

	ΑΠΟΖΗΜΙΩΣΗ ΓΙΑ ΤΗ ΣΥΜΜΕΤΟΧΗ

	Δεν θα έχετε κάποιο άμεσο και σημαντικό οικονομικό όφελος από τη συμμετοχή σας στην παρούσα έρευνα.

	ΕΝΔΕΧΟΜΕΝΗ ΣΥΓΚΡΟΥΣΗ ΣΥΜΦΕΡΟΝΤΩΝ

	Κατά τη δήλωση των ερευνητών της έρευνας δεν υπάρχει σύγκρουση συμφερόντων.

	ΕΜΠΙΣΤΕΥΤΙΚΟΤΗΤΑ

	Οποιεσδήποτε πληροφορίες αποκτηθούν σχετικά με την παρούσα έρευνα και οι οποίες θα μπορούσαν να σας ταυτοποιήσουν προσωπικά, θα παραμείνουν απόρρητες και θα αποκαλυφθούν μόνο με την άδειά σας ή όπως προβλέπεται από τον νόμο. Οι πληροφορίες εκείνες που σας ταυτοποιούν προσωπικά, θα διατηρηθούν ξεχωριστά από τα υπόλοιπα δεδομένα που σας αφορούν. 
Τα δεδομένα θα φυλάσσονται με ευθύνη του ερευνητή.
Σε περίπτωση ηχογράφησης, θα ζητηθεί η συγκατάθεσή σας. Μπορείτε να αρνηθείτε να ηχογραφηθείτε. Ο ερευνητής θα μεταγράψει τις ηχογραφήσεις και μπορεί να σας προμηθεύσει με ένα αντίγραφο του απομαγνητοφωνημένου κειμένου κατόπιν αιτήσεώς σας. Έχετε το δικαίωμα να ελέγξετε και να επεξεργαστείτε την απομαγνητοφώνηση. Προτάσεις οι οποίες έχετε ζητήσει από τον ερευνητή να παραληφθούν δεν θα χρησιμοποιηθούν και θα σβηστούν από όλα τα αντίστοιχα αρχεία.
Σε περίπτωση που τα αποτελέσματα της έρευνας δημοσιευτούν ή παρουσιαστούν σε συνέδρια δεν θα συμπεριληφθούν πληροφορίες που θα αποκαλύπτουν την ταυτότητά σας. Σε περίπτωση που φωτογραφίες σας, βίντεο ή ακουστικές ηχογραφήσεις χρησιμοποιηθούν για εκπαιδευτικούς σκοπούς, η ταυτότητά σας θα προστατεύεται ή θα συγκαλύπτεται.

	ΣΥΜΜΕΤΟΧΗ ΚΑΙ ΑΠΟΧΩΡΗΣΗ

	Μπορείτε να επιλέξετε να συμμετέχετε ή όχι στην παρούσα έρευνα. Αν συμμετέχετε εθελοντικά σε αυτή την έρευνα, μπορείτε να αποχωρήσετε οποιαδήποτε στιγμή χωρίς καμία συνέπεια. Μπορείτε επίσης να αρνηθείτε να απαντήσετε σε οποιεσδήποτε ερωτήσεις δεν επιθυμείτε να απαντήσετε και να παραμείνετε στην έρευνα. Ο ερευνητής μπορεί να σας ζητήσει να αποσυρθείτε από την έρευνα, αν ανακύψουν περιστάσεις που το απαιτούν.

	ΔΙΚΑΙΩΜΑΤΑ ΤΩΝ συμμετεχοντων στην ΕΡΕΥΝΑ

	Μπορείτε να αποσύρετε τη συγκατάθεσή σας οποιαδήποτε στιγμή και να διακόψετε τη συμμετοχή σας χωρίς να υποστείτε καμία κύρωση. 

	ΤΑΥΤΟΤΗΤΑ ΤΩΝ ΕΡΕΥΝΗΤΩΝ

	Αν έχετε οποιεσδήποτε ερωτήσεις ή ανησυχίες σε σχέση με την έρευνα, μη διστάσετε να επικοινωνήσετε με την ερευνήτρια .

Ακολουθούν τα πλήρη στοιχεία επικοινωνίας της ερευνήτριας.
Αθηνά Κανελλακοπούλου. Κοινωνική Λειτουργός, MSC Δημόσιας Υγείας, Υποψήφια Διδάκτωρ του τμήματος Η.Μ.Μ.Υ., Πανεπιστημίου Πελοποννήσου 
Email:athinakanelak@yahoo.gr 
Υπ. Καθηγητής: Κος Βασίλειος Τριανταφύλλου   


Διάβασα τα παραπάνω και αποδέχομαι τη συμμετοχή μου στην έρευνα.

